Namanganning Pop tumanida istiqomat qiluvchi fuqaro Javlon Qosimov 200 gr nashani sotayotganida jinoyat ustida qo‘lga olindi. Bu haqda “Huquq” nashri yozmoqda. Aytilishicha, uning qishlog‘iga bir yigit izlab kelib, ilmoqli gap-so‘zlar bilan nasha so‘ragan. Ikki orada kelishuv bo‘lib, Qosimov u yashaydigan Chig‘anoq hududiga 200 gr nasha olib borib beradigan bo‘lgan. Kelishilgan kunda Qosimov jiyani Yashnarning Damas rusumli avtomashinasida aytilgan joyga borgan. Ammo notanish yigit o‘zi bilan huquq-tartibot idoralari xodimlarini boshlab kelgan. Qosimov 7 yilga ozodlikdan mahrum qilindi.